**Bojt Község Önkormányzat 6.**

**P** o l g á r m e s t e r é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** Juhász Péter aljegyző

**ELŐTERJESZTÉS**

*munkahelyteremtő beruházás megvalósulásával kapcsolatban*

Önkormányzatunkat megkereste a LinBord Estate Ingatlanforgalmi Korlátolt Felelősségű Társaság 4031 Debrecen, Harsona utca 58. Adószám: 27520350-2-09, azzal a céllal, hogy amennyiben együtt tudunk működni, akkor szeretne pályázati támogatási forrás igénybevételével ipari mosodát kialakítani és működtetni a településünkön.

2025.04.28. napján a cég képviselője és együttműködő partnerei személyes egyeztetésre érkeztek hozzám, ahol az előzetesen egyezettünk a településen erre a célra biztosítható épületről és az együttműködés lehetőségeiről, majd pedig megmutattam a helyszínen az ingatlant (4114 Bojt, Ady E. u. 30.). Az ingatlan jelenleg nem hasznosított.

A cég célkitűzése, hogy hosszútávon üzemeltesse a mosodát -melynek elsődleges partnerei a debreceni ipari park, kórházak, szállodák és idősek otthonai-, illetve, hogy helyi munkaerő alkalmazásával biztosítsa a feladatot.

A beruházás megvalósítását a GINOP\_PLUSZ-1.2.4-24 számú „Mikro- és kisvállalkozások támogatása a leghátrányosabb helyzetű régiókban, illetve a Szabad Vállalkozási Zónákban” című pályázati támogatás keretében kívánja megvalósítani, mely 2025.04.29. napjától nyújtható be.

Összességében úgy gondolom, hogy hosszútávon településünk is több tekintetben is tud ebből a fejlesztési beruházásból profitálni, nem beszélve a helyi munkahelyteremtés lehetőségéről.

A pályázat benyújtásához tekintettel arra a tényre, hogy a beruházó nem tulajdonosa az ingatlannak szükséges- amennyiben támogatjuk a megkeresését egy hozzájáruló nyilatkozat.

Kérem a Tisztelt Képviselő- Testületet, hogy az előterjesztést szíveskedjen megtárgyalni és hozzunk döntést az ingatlan biztosításának körülményeiről/ feltételeiről.

**H a t á r o z a t i j a v a s l a t**-ot

Bojt Község Önkormányzat Képviselő-testülete támogatja, hogy a 4114 Bojt, Ady E. u. 30.szám alatti 1/1 tulajdoni arányban Bojt Község Önkormányzat tulajdonában álló ingatlanon a LinBord Estate Ingatlanforgalmi Korlátolt Felelősségű Társaság 4031 Debrecen, Harsona utca 58. Adószám: 27520350-2-09 Ipari mosodát alakítson ki és azt működtesse.

A Képviselő-Testület tudomásul veszi, hogy a beruházás megvalósításához a cég pályázati támogatást kíván igénybe venni a GINOP\_PLUSZ-1.2.4-24 számú „Mikro- és kisvállalkozások támogatása a leghátrányosabb helyzetű régiókban, illetve a Szabad Vállalkozási Zónákban” című pályázati felhívás keretében.

A pályázati kérelem benyújtásához szükséges tulajdonosi hozzájáruló nyilatkozat kiadásával megbízza a polgármestert.

**Felelős:** Bereginé Szegedi Hajnalka polgármester

**Határidő:** azonnal

Bojt, 2025. április 24.

**Bereginé Szegedi Hajnalka**

polgármester